上食評見到好壞參半，諗住俾個機會佢試一試食個午餐。午餐點了個pesto cream蝦菇意粉，冇咸味得甜味，有點懷疑將糖當鹽落。另外個meat all day既肉丸比ikea的還差，皮梗賣相黑麻麻的，見到都唔係好想食。點知一食，真係唔想再食。焗薯亦比想像中差，只食到乾香草味。舊焗雞亦都係甜既，好奇怪。條肉腸冇黎色水，好似冇乜煎過甘。成個餐睇得出無心機煮，無質素，可一不可再。唯一可取係杯咖啡。我只點了跟餐的普通咖啡，夠濃亦香。